b'\n_START_ARTICLE_\nJunior Boys\n_START_SECTION_\nHist\xc3\xb2ria\n_START_PARAGRAPH_\nJunior Boys es va formar l\'any 1999 a Hamilton, Ont\xc3\xa0rio, Canad\xc3\xa0._NEWLINE_Junior Boys, que origin\xc3\xa0riament van estar un duo format per Jeremy Greenspan i Johnny Dark, cre\xc3\xa0 un so que reconciliava les seues influ\xc3\xa8ncies. Despr\xc3\xa9s d\'anys de col\xc2\xb7laboraci\xc3\xb3 van produir una demo, la qual tanmateix va estar rebutjada nombroses vegades. Eventualment Johnny Dark deix\xc3\xa0 el duo motivat per altres interessos. Al final de l\'any 2002, KIN Records escolt\xc3\xa0 la seua demo i sol\xc2\xb7licit\xc3\xa0 m\xc3\xa9s treball al restant membre Greenspan. Associant-se al seu enginyer, Matt Didemus, comen\xc3\xa7aren a crear m\xc3\xa9s material i conformar un \xc3\xa0lbum junts._NEWLINE_El primer llan\xc3\xa7ament "Birthday/Last Exit", en octubre de 2003, va estar un EP amb quatre temes amb una mescla de Fennesz, que els va donar una aclamaci\xc3\xb3 gaire un\xc3\xa0nime. Va seguir l\'EP "High Come Down" en febrer de 2004 amb remix de Manitoba (ara Caribou). El seu \xc3\xa0lbum de debut "Last Exit" (gravat per Greenspan i Didemus a Hamilton) va estar llan\xc3\xa7at el 21 de setembre de 2004 per KIN Records. Una reedici\xc3\xb3 a Domino contenia a m\xc3\xa9s la mescla de "Birthday" per Manitoba, una mescla per Fennesz del mateix tema i un nou tema._NEWLINE_El tema m\xc3\xa9s popular de Junior Boys, "Birthday", va estar interpretat a l\'aclamat CD de mescles de Sander Kleinenberg "This Is Everybody Too"._NEWLINE_Des d\'eixe moment, el duo s\'embarc\xc3\xa0 en diferents gires amb Caribou._NEWLINE_L\'any 2006, Junior Boys reaparegu\xc3\xa9 amb nous llan\xc3\xa7aments: una mescla de "The Loving Sounds of Static" per Mobius Band a la compilaci\xc3\xb3 Idol Tryouts 2 de Ghostly International (7 de mar\xc3\xa7 de 2006), la nova can\xc3\xa7\xc3\xb3 original "Max" a la compilaci\xc3\xb3 See You on the Moon! de Paper Bag Records (21 de mar\xc3\xa7 de 2006). El seu segon \xc3\xa0lbum "So This Is Goodbye" va estar publicat en agost de 2006 per Domino Records._NEWLINE_L\'any 2007 Junior Boys embarcaren en una gira pels Estats Units i es dirigiren despr\xc3\xa9s a Europa a nombrosos festivals durant l\'estiu. L\'EP de mescles "The Dead Horse EP" va estar llan\xc3\xa7at en abril i contenia mescles dels temes de "So This Is Goodbye". Va estar llan\xc3\xa7at tamb\xc3\xa9 un EP en directe exclusiu en iTunes mab 4 temes en directe._NEWLINE_Quasi un any despr\xc3\xa9s el seu \xc3\xa0lbum "So This Is Goodbye" va estar rellan\xc3\xa7at com a una edici\xc3\xb3 bonus incloent l\'\xc3\xa0lbum original aix\xc3\xad com mescles dels temes i el temes en directe de la sessi\xc3\xb3 d\'iTunes._NEWLINE_El 10 de juliol de 2007, el segon \xc3\xa0lbum de Junior Boys va estar incl\xc3\xb2s entre els finalistes per al Premi de M\xc3\xbasica Polaris 2007, per\xc3\xb2 finalment no el van guanyar._NEWLINE_En setembre de 2008, Morgan Geist va publicar el seu nou \xc3\xa0lbum "Double Night Time", el qual cont\xc3\xa9 cinc can\xc3\xa7ons interpretades per Jeremy Greenspan._NEWLINE_El 16 de gener de 2009, el duo anunci\xc3\xa0 en una nota oficial de premsa que el seu tercer \xc3\xa0lbum tindria el t\xc3\xadtol Begone Dull Care i es public\xc3\xa0 el 24 de mar\xc3\xa7 de 2009 al Canad\xc3\xa0, el 4 d\'abril als Estats Units i l\'11 de maig a Alemanya._NEWLINE_El t\xc3\xadtol i contingut del nou \xc3\xa0lbum han estat inspirats per l\'animador canadenc Norman McLaren. El single Hazel va ser publicat per Domino Recording Company.'